Visual Basic

Visual Basic Alan Cooperrek Microsoftentzat garatutako programazio-lengoaia da. BASIC lengoaia erabiliz interfaze grafikoa duten aplikazio informatikoak garatzea ahalbidetzen du. Lehenengo bertsioa 1991.urtean plazaratu zen

Bere inplementazioa ez da oso eraginkorra, baina aplikazio batzuk beste lengoaia batzuetan baino modu azkarrago eta errazagoan egiten laguntzen du. Ez du ordenagailu baten barneko arkitekturaren ezagutzarik eskatzen apenas, eta hasiberriek erabili ohi dute. Ez da oso gomendagarria proiektu handiekin lanean ari diren profesionalentzako, ezta ere aplikazio konplexuak garatu nahi dituztenentzako.

 Ezaugarriak 
Interfaze grafikoak sortzeko garapen inguru grafiko da. Programatzaile adituentzako zein hasiberrientzako lengoaia ikasterraza, gertaerei zuzenduta eta aplikazio grafikoak diseinatzeko aproposa.
Bere berrikuntzarik nagusiena dll mota bat erabiltzea zen, lehenago vbx izendatzen zen eta geroago ocx. Dll liburutegi honek kontrol bateren funtzionaltasuna eta formularioaren eransketa arina ahalbidetzen du.
Bere sintaxia, BASIC-tik eratorria, denboraz zabaldua da lengoaia egituratu berrien ezaugarriak gehitu izan baitzaizkio. Objektuei zuzendutako lengoaiaren ezaugarri batzuk gehitu zaizkio, hala nola polimorfismo interfazeen bidez, formularioak ere objektuak dira baina herentzia ez du onartzen.

Datu-baseak konektatzeko liburutegia du, ADO. Informix, DBase, Access, MySQL, SQL Server, PostgreSQL... datu-baseak onartzen ditu.

 VisualBasicen ondorengoak 
 VBScript Active Server Pages-rentzako (ASP) lehenetsitako programazio-lengoaia da.
 VBA (Visual Basic for Applications) Microsoft Office-ren aplikazioentzako prozedurak (makroak) programatzeko Visual Basic-en hedapena
 Visual Basic.NET, .NET programazio plataformaren osagaia da
Abantailak vs desabantailak

 Abantailak 
 Programazio-lengoaia sinplea, beraz ikasterraza
 Formularioak kontrolak arrastatuz erraz diseinatzen dira
 RAD programazio-lengoaia da. Aplikazio txikiak behar dituztenentzako aproposa: enpresa txikiak eta ertainak, tabernak...
 Objektura zuzendutako programazioaren hastapenak ditu
 Kontrol pertsonalizatuak ahalbidetzen ditu
 Interneteko foroetan nonahi dago barari buruzko informazioa
 Windows-en mezuak erabiltzen ahalbidetzen ditu
 Windows-eko kontrol pertsonalizatuen multzo handia gehitu zaio, hori dela eta erabiltzearen interfazea eraikitzekoan lana aurrezten du
 COM eta ActiveX osagaiak onartzen du

 Desabantailak 
 Microsoft-en software jabeduna da. Hauek erabakitzen dute lengoaiaren etorkizuna
 Konpiladore bakarra dago, lengoaiaren izena du
 Windows-entzako exekutagarriak sortzen ditu bakarrik
 Beste plataformei esportatzeko modurik ez dago, .NET ez bezala
 Sintaxia zorrotz samarra da
 Exekutagarriak geldoak dira
 Ez du ahalbidetzen behe-mailako programaziorik, ASM kodea gehitzea ere ez
 Exekutagarriak egikaritzeko MSVBVMxy.DLL izeneko DLL-a behar du
 Objektura zuzendutako programazioa ez dago oso garatua beraz programazio eredu honi ez zaio etekin handirik ateratzen
 Lengoaiaren barruan prozesuak maneiatzea ez du onartzen
 Bit mailako eragileak (AND, OR...) ez du onartzen
 Memoria dinamikoa eta estekak ez ditu maneiatzen uzten lengoaiaren barruan

 Sintaxia 
Kaixo mundua adibidea:
Sub Main()
  MsgBox "Kaixo, mundua!"
End Sub

 Kanpo estekak 

  Visual Basicen programazio gidaliburua
  Visual Basicen ataria 
  ElGuille:VisualBasic eta [.NET ]
  VisualBasicen adibideak 

Kategoria:Programazio lengoaiak